CELEX: 32021D1999
Language: hr
Date: 2021-11-15 00:00:00
Title: Provedbena odluka Komisije (EU) 2021/1999 оd 15. studenog 2021. o izmjeni Provedbene odluke (EU) 2016/1215 u pogledu nositelja odobrenja i njegova zastupnika u Uniji za stavljanje na tržište proizvoda koji sadržavaju genetski modificiranu soju FG72, sastoje se ili su proizvedeni od nje (priopćeno pod brojem dokumenta C(2021) 8000) (Vjerodostojni su samo tekstovi na francuskom i nizozemskom jeziku) (Tekst značajan za EGP)

17.11.2021   
               
               
                  HR
               
               
                  Službeni list Europske unije
               
               
                  L 408/6
               
            
         PROVEDBENA ODLUKA KOMISIJE (EU) 2021/1999
         оd 15. studenog 2021.
         o izmjeni Provedbene odluke (EU) 2016/1215 u pogledu nositelja odobrenja i njegova zastupnika u Uniji za stavljanje na tržište proizvoda koji sadržavaju genetski modificiranu soju FG72, sastoje se ili su proizvedeni od nje
         
            
               (priopćeno pod brojem dokumenta C(2021) 8000)
            
         
         (Vjerodostojni su samo tekstovi na francuskom i nizozemskom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (1), a posebno njezin članak 9. stavak 2. i članak 21. stavak 2.,
         budući da:
         
                     (1)
                  
                  
                     BASF Agricultural Solutions Seeds US LLC, sa sjedištem u Sjedinjenim Američkim Državama, nositelj je odobrenja za stavljanje na tržište proizvoda koji sadržavaju genetski modificiranu soju FG72, sastoje se ili su proizvedeni od nje odobrenih Provedbenom odlukom Komisije (EU) 2016/1215 (2). Društvo BASF Agricultural Solutions Seeds US LLC u Uniji zastupa društvo BASF SE sa sjedištem u Njemačkoj. BASF Belgium Coordination Center CommV, sa sjedištem u Belgiji, podružnica je društva BASF SE.
                  
               
                     (2)
                  
                  
                     Dopisom od 26. travnja 2021. društvo BASF Belgium Coordination Center CommV obavijestilo je Komisiju da je društvo BASF Agricultural Solutions Seeds US LLC prenijelo svoja prava i obveze povezane s odobrenjem za stavljanje na tržište soje FG72 na društvo Syngenta Crop Protection AG, sa sjedištem u Švicarskoj, koje u Uniji zastupa Syngenta Crop Protection NV/SA, sa sjedištem u Belgiji, od 2. lipnja 2020.
                  
               
                     (3)
                  
                  
                     Dopisom od 27. travnja 2021. društvo Syngenta Crop Protection NV/SA obavijestilo je Komisiju da je društvo Syngenta Crop Protection AG pristalo na taj prijenos.
                  
               
                     (4)
                  
                  
                     Zatražene izmjene isključivo su administrativne prirode i stoga ne iziskuju novu procjenu predmetnih proizvoda.
                  
               
                     (5)
                  
                  
                     Provedbenu odluku (EU) 2016/1215 trebalo bi stoga na odgovarajući način izmijeniti.
                  
               
                     (6)
                  
                  
                     Mjere predviđene u ovoj Odluci u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Izmjene Provedbene odluke (EU) 2016/1215
            Provedbena odluka (EU) 2016/1215 mijenja se kako slijedi:
            
                        (1)
                     
                     
                        Članak 6. zamjenjuje se sljedećim:
                        
                           „Članak 6.
                           Nositelj odobrenja
                           Nositelj odobrenja je društvo Syngenta Crop Protection AG, Švicarska, koje u Uniji zastupa društvo Syngenta Crop Protection NV/SA, Belgija.”
                        
                     
                  
                        (2)
                     
                     
                        Članak 8. zamjenjuje se sljedećim:
                        
                           „Članak 8.
                           Adresati
                           Ova je Odluka upućena društvu Syngenta Crop Protection AG, Rosentalstrasse 67, CH 4058 Basel, Švicarska, čiji je zastupnik u Uniji društvo Syngenta Crop Protection NV/SA, Avenue Louise 489, 1050 Bruxelles, Belgija.”;
                        
                     
                  
                        (3)
                     
                     
                        u Prilogu točka (a) zamjenjuje se sljedećim:
                        
                                    „(a)
                                 
                                 
                                    
                                       Podnositelj zahtjeva i nositelj odobrenja
                                    
                                    
                                                Naziv: društvo Syngenta Crop Protection AG
                                             
                                          
                                                Adresa: Rosentalstrasse 67, CH 4058 Basel, Švicarska,
                                             
                                          
                                                kojeg u Uniji zastupa društvo Syngenta Crop Protection NV/SA, Avenue Louise 489, 1050 Bruxelles, Belgija.”
                                             
                                          
                              
                  
         
            Članak 2.
            Adresati
            Ova je Odluka upućena društvu Syngenta Crop Protection AG, Rosentalstrasse 67, CH-4058 Basel, Švicarska, čiji je zastupnik u Uniji društvo Syngenta Crop Protection NV/SA, Avenue Louise 489, 1050 Bruxelles, Belgija.
         
         
            Sastavljeno u Bruxellesu 15. studenog 2021.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 268, 18.10.2003., str. 1.
         
         
            (2)  Provedbena odluka Komisije (EU) 2016/1215 od 22. srpnja 2016. o odobravanju stavljanja na tržište proizvoda koji sadržavaju genetski modificiranu soju FG72 (MST-FGØ72-2), sastoje se ili su proizvedeni od nje, na temelju Uredbe (EZ) br. 1829/2003 Europskog parlamenta i Vijeća (SL L 199, 26.7.2016., str. 16.).